Дзяржаўная установа адукацыі “Сярэдняя школа №8 г. Слоніма”

**Чалавек і свет ( Мая Радзіма - Беларусь)**

**Тэма:** У што верылі нашы продкі

**Мэта:** фарміраванне ўяўлення аб рэлігійных вераваннях беларусаў у мінулым і цяпер.

**Задачы:** пазнаёміць вучняў з існаваннем мнагабожжа ў дахрысцянскія часы і прыходам хрысціянскай веры яму на змену;

садзейнічаць фарміраванню ўяўленняў аб шматканфесійнасці беларускага грамадства;

выхоўваць шаноўныя адносіны да духоўнай спадчыны нашага народа, верацярпімасць ва ўзаемаадносінах з прадстаўнікамі іншых рэлігій.

**Абсталяванне:** мультымідыйная прэзентацыя, аркушы з заданнямі тэста, з крыжаванкай, карткі для работы ў парах, у групах, Канстытуцыя РБ, падручнік.

Цімошка Марына Мікалаеўна,

настаўнік пачатковых класаў

Ход урока

***1.Арганізацыйны этап. Псіхалагічны настрой на работу.***

У нас, беларусаў, багатая і цікавая гісторыя. Сёння мы перагорнем яшчэ адну яе старонку.

Уважліва слухайце – і ўсё пачуеце.

Уважліва глядзіце – і ўсё пабачыце.

Думайце – і ўсё абавязкова зразумееце.

***2. Праверка дамашняга задання. Актуалізацыя ведаў.***

2.1. На дошцы малюнкі: ліра, дуда, цымбалы, акардэон,ражок. (Слайд 1 )

- Які малюнак лішні? Чаму?

* Дзе сустракаліся гэтыя музычныя інструменты?
* Якую тэму вывучалі на прошлым уроку?
* Што такое батлейка?
* Хто такі Сімяон Полацкі?

2.2 Вучні выконваюць тэст “Ад батлейкі – да тэатра”

-8 вучняў выконваюць тэставыя заданні за камп’ютарам.

-Частка вучняў выконвае тэставае заданне на лістках.

Самаправерка па эталону. Самаадзнака. (Слайд 2)

-Група вучняў разгадвае крыжаванку.

*1. Прозвішча самых заможных князёў Беларусі, у замку якіх размяшчаўся самы вялікі тэатр 18 ст. (Радзівілы)*

*2. Народны лялечны тэатр. (Батлейка)*

*3. Назва першай друкаванай кнігі, створанай Сімяонам Полацкім. (Буквар)*

*4. Кампазітар, аўтар славутага музычнага твора – паланэза “Развітанне з Радзімай” (Агінскі)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 |  |  |  |  |  |  |  |  |
|  | 2 |  |  |  |  |  |  |  |
| 3 |  |  |  |  |  |  | | | |
|  | | | | | 4 |  |  |  |  |  |  |

У выдзеленым слупку атрымліваецца слова **вера**. (Слайд3)

***3. Падрыхтоўка вучняў да работы на асноўным этапе. Вызначэнне тэмы і задач урока.***

- Як вы думаеце, што значыць вера? (тлумачальны слоўнік)

(1. Упэўненасць у кім-нібудзь, чым-нібудзь. В. ў свае сілы. В. ў людзей. 2. Перакананне ў існаванні звышнатуральных сіл. В. ў Бога. 3. Тое, што і рэлігія. Хрысціянская вера.)

- У што вераць сучасныя людзі?

- Як вы лічыце, ці патрэбна вера чалавеку?

- Як вы думаеце, пра што мы будзем весці размову на ўроку?

Тэма нашага ўрока **“У што верылі нашы продкі”** (Дошка)

- Хто такія продкі? ( Людзі, ад якіх мы вядзём сваё паходжанне)

- Прачытайце план вывучэння тэмы і скажыце, з чым мы пазнаёмімся на ўроку.

План (Дошка )

1. Мнагабожжа.
2. Хрысціянская вера.
3. Вернікі іншых рэлігій.
4. Храмы Слоніма.

* Акія словы незразумелыя? (вернікі- верующие)

***4. Этап фарміравання новых паняццяў, ведаў, уменняў і навыкаў.***

*1. Мнагабожжа*

\* На слайдзе малюнкі: лясун, вадзянік, хатнік. (Слайд 4)

* Як вы думаеце, што гэта за істоты?
* Адкуль маглі ўзнікнуць гэтыя назвы?
* Як гэтыя істоты могуць быць звязаны са словам **вера**?( Таямнічыя сілы – гэта тое, што можа, на думку нашых продкаў, моцна ўплываць на чалавека, але пры гэтым з’яўляецца вялікай тайнай для яго. Многія з’явы, якія адбываліся ў прыродзе, людзі не маглі растлумачыць. Існаванне добрых і злых духаў – гэта вера ў тое, што ёсць нейкія істоты, якія здольныя прыносіць карысць або шкоду чалавеку)

У старажытныя часы вера была зусім не такой, як цяпер: людзі пакланяліся камяням, вывернутым ветрам дрэвам, магутным дубам, вужам, вадзе і інш.

(Слайд 5)

У якіх багоў верылі тагачасныя людзі, нам раскажуць нашы даследчыкі.

\* Рубрыка “Цікава ведаць”

Вучні выступаюць з загадзя падрыхтаванымі паведамленнямі пра багоў ў якіх верылі нашы продкі:

*Сварог. Наймагутнейшы і галоўны з багоў, творца жыцця, бог неба і ўсяго свету, меў некалькі імёнаў – Белбог, Дыў, Сварог, Род (ад гэтага імя походзяць словы радзіма, народ, прырода). Паводле міфаў Сварог перамог цемру і распачаў жыццё на Зямлі. Пасля Сварога пачалі правіць тры яго сыны – Дажбог, Пярун Ярыла.*

*Дажбог. Дажбог – бог Сонца, сонечнага цяпла і святла. Ён лічыўся самым міласэрдным з багоў, добрым , шчодрым, спрыяў урадлівасці палёў, дабрабыту людзей. Раней верылі, што кожную раніцу Дажбог выязджае на калясніцы са свайго палаца, што знаходзіцца на ўсходзе, за дзень аб’язджае неба і ўвечары вяртаецца на адпачынак, рухаючыся на захад, у свой нябесны дом.*

*Пярун. Старэйшы сын Сварога – Пярун(Грамабой), бог грому і маланак. Ён займаўся зброяй і вайсковымі справамі. Калі ён імчаў на калясніцы па небе, чуліся страшэнныя грымоты. Лічылі, калі Пярун уздыхне – узнімецца вецер, дзьмухне – усходзіцца навальніца. Ударамі маланак грозны бог мог пакараць любога, на ўсіх наводзіў страх. Пад канец восені ён засынаў, маразы закоўвалі яго ў хмары. І ён ўсю зіму спачываў на небе. І толькі з прылётам птушак зноў ажываў.*

*Ярыла. Ярыла – бог урадлівасці і кахання. Ён кіраваў стварэннем моцнага і здаровага роду. Ярылу лічылі таксама богам веснавога агню, абуджэння прыроды. Ён расчыняў нябесныя вароты і спускаўся на зямлю, пачынаючы вясну. Там, дзе ступаў Ярыла, адразу вырастала густое жыта. Ярылу дапамагалі багіня веснавога абуджэння і кахання Лада (Ляля, Лёля), бог ураджаю і дабрабыту Купала і Багіня лета Цёця.*

*Вялес . Надзвычай аўтарытэтным быў у нашых продкаў Вялес – бог дабрабыту і мудрасці, апякун жывёлагадоўлі. Лічылі, што месяц на небе - гэта Вялес, а зорны россып – ягоны статак. З нябесных вышынь Вялес пільна сачыў за жывёлай на зямлі, старанна яе ахоўваў ад драпежных звяроў, хвароб, няшчасных выпадкаў. Пастухі ахвотна рабілі яму паднашэнні.* (Слайды 6-10)

Выстава кніг. Знаёмства з кнігай беларускіх міфаў, паданняў і казак “Чароўны свет”, зборнікам казак С. Клімковіч “Змяіны кароль”

\* Самастойнае чытанне 1-га абзаца ў падручніку на с. 87.

- Чаму старажытныя людзі верылі ў такую вялікую колькасць багоў?

- Вызначце, з якім важным заняткам усходніх славян звязана шанаванне імі Дажбога? (Земляробства)

-Аб якіх яшчэ занятках нашых продкаў мы можам сцвярджаць, ведаючы, што яны пакланяліся Вялесу? (Жывёлагадоўля, гандаль)

- Ці можаце вы адказаць, што такое мнагабожжа?

*Мнагабожжа – гэта вера ў існаванне многіх багоў і пакланенне ім.*

*2.Хрысцянства*

На змену мнагабожжу прыйшло хрысціянства. Рагнеда і яе сын Ізяслаў былі першымі хрысціянамі сярод тагачаснага насельніцтва нашай краіны.

Работа ў парах

-Карыстаючыся матэрыялам падручнікана с.87, 2 і 3 абзацы, запоўніце схему:

РАГНЕДА \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ІЗЯСЛАЎ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Рагнеда – першы манастыр, Ізяслаў –першая школа, першая бібліятэка)

А пры жыцці Ефрасінні Полацкай была пабудавана ў Полацку Спаса-Ефрасіннеўская царква. (Слайд 11)

Падрыхтаваны вучань рассказвае пра царкву.

*Спаса-Ефрасіннеўская царква – помнік 12 стагоддзя, які захаваўся да нашага часу. Пабудавалі яе па жаданні Ефрасінні Полацкай. Аднойчы ноччу ўбачыла Ефрасіння прывід – нібыта да яе з’явіўся анёл і параіў ёй пабудаваць царкву ў Сяльцы на рацэ Палаце. Пабудавана царква была за 30 тыдняў.*

*Вежападобны выгляд царквы, адзіны купал, які сімвалізіруе веру у адзінага Бога Іісуса Хрыста, высока размешчаныя вокны – усё ў ёй узнёслае, усё імкнецца ў неба. Мінулі стагоддзі, а царква, нібыта не кранутая часам, чаруе сваёй прыгажосцю, захоўваючы светлую памяць пра нашу вялікую асветніцу – Ефрасінню Полацкую.*

Вынік.

-Чаму вера называецца хрысціянскай?

-Хто такі Іісус Хрыстос?

-Як называюць людзей, якія вераць у Іісуса Хрыста?

- Ці былі ў хрысціянскай веры іншыя богі? (Не было, гэта вера ў аднаго бога.)

-Чаму садзейнічала прыняцце хрысціянства? ( Развіццю культуры. Цэрквы, манастыры – культурныя цэнтры. У манастырах жылі і працавалі самыя адукаваныя людзі таго часу).

(слайд 13-15)

- У 11 стагоддзі хрысціянская царква падзялілася на праваслаўную і каталіцкую.

Работа ў групах

У вучняў набор картак: хр. царква, 11 ст., каталіцкая царква, праваслаўная царква, католікі, праваслаўныя, Патрыярх, Папа Рымскі, касцёл, царква

Складанне схемы:

Хрысціянская царква

11 ст.

Каталіцкая Праваслаўная

Рымскі Папа Патрыяр

Католікі Праваслаўныя

Касцёл Царква

Папа Рымскі – галава ўсёй каталіцкай царквы. На Беларусі - Архіепіскап-мітрапаліт Тадэуш Кандрусевіч. На чале праваслаўнай царквы стаіць патрыярх. У Беларусі гэта Мітрапаліт Мінскі і Слуцкі Павел.

*3. Вернікі іншых рэлігій.*

-Людзі якой веры ходзяць маліцца ў царкву? У касцёл?

У выніку розных гістарычных абставін сярод жыхароў Беларусі з’явіліся татары і яўрэі. Разам з сабой яны прынеслі на беларускія землі свае рэлігіі: татары – мусульманскую, а яўрэі – іўдзейскую.

- У якія храмы ходзяць яны? Адказаць на гэтае пытанне нам дапаможа падручнік. (с. 87, 4-ы абзац)

Злучыце стрэлкамі:

|  |
| --- |
| *Вернікі Назва храма*  Праваслаўныя мячэць  Католікі сінагога  Татары царква  Яўрэі касцёл |

(Слайд 16-19)

* З даўніх часоў жыхарам нашай зямлі ўласціва верацярпімасць.

У Канстытуцыі РБ, асноўным законе нашай дзяржавы (паказаць), гаворыцца аб роўнасці перад законам усіх вернікаў. Кожны грамадзянін нашай дзяржавы мае права сам выбіраць сваю веру або заставацца няверуючым, і ніхто не мае права прымушаць яго да гэтага.

***5. Знаёмства з храмамі Слоніма.***

У нашым горадзе існуе 9 рэлігійных храмаў розных. На слайдах вы бачыце асноўныя з іх. (Слайд 20-27)

Дадатковае дамашнее заданне: падрыхтаваць паведамленне пра храмы нашага горада (па жаданні)

***6. Замацаванне і абагульненне новых ведаў.***

Чытанне тэксту на с. 87-89.

Адказ на пытанні да тэксту.

***7. Кантроль і самакантроль ведаў.***

- Вучні выконваюць трэніровачныя тэсты за камп’ютарамі.

- Дапоўніце сказы:

Вера ў існаванне многіх багоў – ……………………..

Хрысціянства – вера ў …………………………….

Першы манастыр быў заснаваны ……………….каля………………..

Першую школу адкрыў…………………………у ………………………..

Хрысціянства падзялілася на праваслаўе і каталіцызм у ……..ст.

Спаса-Ефрасіннеўская царква была пабудавана па жаданні …………….

(карткі) (Слайд 28)

***8. Дамашнее заданне.***

Прачытаць тэкст на с. 87-89, падрыхтаваць адказы на пытанні.

Даследаваць, храмы якіх вернікаў існуюць ў нашай мясцовасці.

***9. Вынік урока.***

-У што верылі нашы продкі?

- Чаму прыняцце хрысціянства садзейнічала развіццю культуры?

***10. Рэфлексія. Ацэньванне.***

-Якія ўзаемаадносіны павінны стаць асновай жыцця людзей рознай веры?

Верацярпімасць узаемадапамога

Дабразычлівасць праваслаўныя, католікі, сяброўства

іўдзеі, мусульмане

Павага братэрства